Як перад гісторыкамі-студэнтамі, так і перад філосафамі-студэнтамі ўжо на першым курсе паўстала праблема выбару будучага шляху. Калі для гісторыкаў перспектыўны шлях адкрывала гісторыя КПСС, то для філосафаў гэта быў марксізм-ленінізм. Для гонару Рыгора Давыдавіча адзначу, што ўжо на першым курсе ў яго ўзнікла цікаўнасць да Канта. Яна і прадвызначыла яго навуковую арыентацыю на ўсё жыццё. Кант стаў для яго ўвасабленнем мудрасці, ідэалам навукоўца, прыкладам паслядоўнасці і сістэмнасці ў навуцы…